**Iria Collazo López**, nada en Barro o 26 de xuño de 1981, é unha escritora galega.

Traxectoria
-----------

Con Tamara Andrés na presentación da revista Ligeia en Bueu o 22/09/2018
Iria Collazo López naceu en Barro e trasladouse coa súa familia aos sete anos a Moaña. Licenciouse en Filoloxía Galega en 2003 na Universidade de Vigo, obtendo o Premio Extraordinario Fin de Carreira. Ao ano seguinte aprobou as oposicións ao Ensino Secundario. Hoxe vive en Cangas e traballa como profesora de Lingua e Literatura Galega no IES As Barxas, de Moaña, onde colabora con pequenas creacións literarias e como coordinadora, xunto con Luz Beloso, Miguel Ángel Alonso Diz e Seso Durán en proxectos audiovisuais (A Muller Lamprea, Alicia) nos obradoiros Eduplástica e MusicasBarxas, que resultaron gañadores dalgúns premios do audiovisual escolar, coma o 1º Premio de Videocreación do Concello de Santiago de Compostela, o Premio Olloboi Orixinal 2014, un accésit polo fomento do uso do galego do IES Monte Carrasco e outra nos premios Impinxidela. En 2018 colaborou na revista Ligeia.

En 2015 publicou na Colección Costa Oeste da Editorial Galaxia a súa primeira obra literaria, *Coma unha áncora*, unha historia de amor, naufraxios e memoria. En 2016 saíu *A soidade das medusas* tamén na editorial Galaxia, seis relatos diferentes pero con moitas cousas en común. Nesta mesma editorial publicou en 2019 *A casa do paralelo 54*.

Foi IIº Premio Certame de Poesía Torre de Caldaloba 2019 con *De casa queimada*.

En 2021 gañou a primeira bolsa do programa de intercambio de escritores entre Galicia e Xeorxia, para realizar unha estadía literaria na Writers’ House of Georgia de Tblisi, ao tempo que un autor xeorxiano viaxa á Residencia Literaria 1863 da Coruña.

Obra
----

### Narrativa

* *Coma unha áncora* (2015). Editorial Galaxia. ISBN 978-84-9865-611-4. 128 p.
* *A soidade das medusas* (2016). Editorial Galaxia.  ISBN 978-84-9151-019-2. 84 p. En portugués, *A solidão das medusas* (2018). Mar Maior. ISBN 9788491512547. Tradución de Manuele Masimi.
* *A casa do paralelo 54* (2019). Editorial Galaxia. 226 p. ISBN 978-84-9151-299-8. Ilustracións de Luz Beloso.

### Poesía

* *De casa queimada* (2020). Alvarellos. 56 páxs. ISBN 978-84-16460-93-9.

Notas
-----

1. ↑  "Iria Collazo". *Ligeia. Revista de Literatura* (1). xuño/setembro 2018. ISSN 2603-7416.
2. ↑  "A soidade das medusas". *lecturafilia.com*. Consultado o 22/09/2018.
3. ↑  "De casa queimada de Iria Collazo López". *De casa queimada de Iria Collazo López ..*. Arquivado dende o orixinal o 27 de xaneiro de 2021. Consultado o 2021-01-25.
4. ↑  Galicia, Xunta de (2021-06-24). "A profesora Iria Collazo gaña a primeira bolsa do programa de intercambio de escritores entre Galicia e Xeorxia". *Xunta de Galicia*. Arquivado dende o orixinal o 24 de xuño de 2021. Consultado o 2021-06-24.
5. ↑  "*Coma unha áncora* de Iria Collazo", no *Caderno da Crítica*, 15 de agosto de 2015.
6. ↑  "Recensión: Iria Collazo López, Como unha áncora". *palabradegatsby* (en castelán). Consultado o 2020-09-04.
7. ↑  "Ficha na Editorial Galaxia". *editorialgalaxia.gal*. Consultado o 22/09/2018.
8. ↑  "A casa do paralelo 54". *Editorial Galaxia*. Consultado o 2019-02-08.

Véxase tamén
------------

### Ligazóns externas

* A autora na Editorial Galaxia
* Cuestionario Proust
* A muller lamprea

|  |  |
| --- | --- |
| Control de autoridades | 
* Wd: Q22122573
* WorldCat
* VIAF: 317030119
* AELG: 549
* BNE: XX5506106
* Dialnet: 5371535
* SUDOC: 22574760X

 |